Duniya ta kunshi nau′in itatuwa sama da dubu 60 | Labarai | DW | 05.04.2017
Duniya ta kunshi nau'in itatuwa sama da dubu 60
Sakamakon wani rahoton bincike da wata kungiya mai fafutukar kare itatuwa a duniya ta wallafa kan nau'o'in itatuwa a duniya, ya nunar da cewa ya zuwa yanzu duniya na kunshe da nau'in itatuwa dubu 60 da 65.
Sakamakon wani rahoton bincike da wata kungiya mai fafutukar kare tsirrai da itatuwa a duniya ta wallafa a wannan Laraba kan nau'o'n itatuwa da ke da akwai a duniya, ya nunar da cewa ya zuwa yanzu duniya na kunshe da nau'in itatuwa dubu 60 da 65.
Rahoton kungiyar ta BGCI wato Botanic Garden Conservation International, da ke da cibiyarta a birnin London ya nunar da cewa kasar Brazil ce ke a sahun gaba da nau'o'in itatuwa 8,715 Kwalambiya na bi mata da nau'in itatuwa 5,776 kana Indunusiya na a matsayin ta uku da nau'i 5,142.
Sai dai rahoton ya ce daga cikin adadin nau'o'in itatuwar da aka yi rijista akwai kimanin 9,600 da ke fuskantar barazanar bacewa daga doron kasa, musamman a sakamakon ayyukan saran dazuka. Wannan aiki na kidayar nau'o'in itatuwan na da burin kare wadanda ke fuskantar barazanar bacewa daga doron kasa.
Kwanan wata 05.04.2017
Muhimman kalmomi BGCI, itatuwa, Brazil, rahoto
Permalink https://p.dw.com/p/2ajgE
Hong Kong: Hari kan masu zanga-zanga 21.07.2019
Wasu mutanen da kawo yanzu ba a tantance su ba sun kai farmaki a yau Lahadi kan masu zanga-zangar nuna kin jinin gwamnati a yankin Hong Kong, daidai lokacin da 'yan sanda ke kokarin tarwatsa masu zanga-zangar.
Shekaru 50 da zuwa duniyar wata 21.07.2019
Mutane da dama sun halrci bikin tunawa da rawar da Neil Armstrong ya taka ta fara zuwa duniyar wata shekaru 50 da suka gabata.
Amirka na fuskantar barazanar yanayin zafi 21.07.2019
Masana hasashen yanayi na gargadin daukar matakan gaggawa dan kaucewa hatsarin barkewar cutar sankara tsakanin al'umma sakamakon tsananin zafi da cunkushewar yanayi.